**YHTEISTYÖSOPIMUS ([VUOSI]-[VUOSI])**

* **OSAPUOLET**

[Nimi] (”**Sponsoroinnin kohde**”)

Y-tunnus: [•]

[osoite]

[Nimi] (”**Sponsori**”)

Y-tunnus: [•]

[osoite]

* **YHTEISTYÖSOPIMUKSEN TARKOITUS**

Sponsoroinnin kohde on [lyhyt kuvaus toiminnasta (esim. urheilija, lajiliitto)].

Sponsori on [lyhyt kuvaus toiminnasta (esim. elintarvikkeiden vähittäismyyntiä harjoittava yritys)].

Tämän yhteistyösopimuksen (”**Sopimus**”) tarkoituksena on sopia yhteistyöstä, jossa Sponsoroinnin kohde edistää Sponsorin markkinointia, myyntiä sekä tunnettuutta ja Sponsori tukee Sponsoroinnin kohteen urheilutoimintaa. Osapuolten tavoitteena on toimia kiinteässä yhteistyössä ja pyrkiä aktiivisesti syventämään yhteistyösuhdetta.

* **YHTEISTYÖN SISÄLTÖ**

*OHJE: Seuraavassa on esimerkkejä tyypillisistä ehdoista, joista yhteistyösopimuksessa voidaan sopia. Tarpeettomat ehdot tulee poistaa tai muokata yhteistyösuhteeseen sopiviksi.*

Sponsoroinnin kohteen tehtävät:

* Sponsoroinnin kohde luovuttaa tällä Sopimuksella Sponsorille oikeuden käyttää Sponsoroinnin kohteen nimeä, kuvaa, logoa ja urheilusuoritusta hyväkseen Sponsorin markkinoinnissa.
* Sponsoroinnin kohde tarjoaa Sponsorille näkyvyyden seuraavissa paikoissa ja tilaisuuksissa:
* [luettelo]
* Sponsoroinnin kohde sitoutuu viestimään yhteistyön muodoista osapuolten erikseen sopimalla tavalla.
* Sponsoroinnin kohde sitoutuu keskittämään ostonsa Sponsorille osapuolten erikseen sopimalla tavalla.
* Sponsoroinnin kohteen tulee edesauttaa Sponsorin positiivisen julkisuuskuvan edistämisessä ja ylläpitämisessä.
* Sponsoroinnin kohteen tulee ilmoittaa muista sponsorointisopimuksista Sponsorille. Ellei tapauskohtaisesti toisin sovita, tällä Sopimuksella ei ole vaikutusta Sponsoroinnin kohdetta edustavien urheilijoiden henkilökohtaisiin sponsorointisopimuksiin.
* Sponsoroinnin kohde sitoutuu urheilutoiminnassaan noudattamaan urheilun eettisiä periaatteita ja Suomen Antidopingtoimikunnan antidopingsääntöjä.
* Lisäksi Sponsoroinnin kohde tarjoaa Sponsorille seuraavia palveluja:
* [luettelo]

Sponsorin tehtävät:

* Sponsori tarjoaa Sponsoroinnin kohteen käyttöön seuraavat tuotteet tai palvelut:
* [luettelo]
* Sponsori sitoutuu viestimään yhteistyön muodoista osapuolten erikseen sopimalla tavalla.
* Sponsorin tulee hyvissä ajoin etukäteen ilmoittaa Sponsoroinnin kohteelle niistä tapahtumista ja tilaisuuksista, joissa Sponsoroinnin kohteen tulee edustaa Sponsoria. Matka- ja majoituskustannusten korvaamisesta sovitaan etukäteen.
* Sponsori sitoutuu kehittämään yhteistyötä osapuolten erikseen sopimalla tavalla.
* Sponsori luovuttaa Sponsoroinnin kohteelle oikeuden käyttää Sponsorin nimeä ja/tai logoa tämän Sopimuksen mukaisten velvoitteidensa täyttämiseksi.

Osapuolet sopivat edellä mainittujen yhteistyömuotojen tarkemmasta toteutuksesta erikseen. Tämä Sopimus ei saa heikentää Sponsoroinnin kohteen mahdollisuuksia harjoittaa tavanomaista urheilutoimintaansa.

* **KORVAUS YHTEISTYÖSTÄ**

Sponsori suorittaa yhteistyöstä korvauksena [määrä] euroa vuodessa. Yhteistyökorvaus laskutetaan vuosittain [päivämäärä] mennessä. Korvauksen suorittamisessa huomioon otettavat verotukselliset asiat (kuten ennakonpidätys palkasta, arvonlisäverotus tai mahdollinen verovapaus) sovitaan etukäteen.

*OHJE: Korvauksen maksamistavasta kannattaa sopia riittävän yksilöidysti. Yhteistyökorvauksen maksamistapa riippuu mm. siitä, onko maksun saaja yksilöurheilija, lajiliitto/seura vaiko urheilijaa edustava yritys. Yhteistyökorvaus voidaan esimerkiksi maksaa laskua vastaan lajiliitolle/seuralle tai urheilijaa valtuutuksen nojalla edustavalle yhtiölle. Yksilöurheilijan osalta yhteistyökorvaus on mahdollista maksaa myös esimerkiksi urheilijan valmennusrahastoon, jolloin maksamisesta on tehtävä kolmikantasopimus Sponsorin, Sponsoroinnin kohteen sekä Sponsoroinnin kohteen edustaman lajiliiton kanssa.*

* **SOPIMUKSEN VOIMASSAOLO JA PÄÄTTYMINEN**

Tämä Sopimus on voimassa määräaikaisena [päivämäärä] saakka.

Edellä mainitusta huolimatta molemmilla osapuolilla on oikeus irtisanoa tämä Sopimus päättymään välittömästi kirjallisella ilmoituksella, jos:

* toinen osapuoli on syyllistynyt muuhun kuin vähäiseen sopimusrikkomukseen ja sikäli kun rikkomus on korjattavissa, Sopimusta rikkonut osapuoli ei ole korjannut menettelyään 30 päivän kuluessa toisen osapuolen kirjallisesta huomautuksesta;
* toinen osapuoli ajautuu maksukyvyttömäksi tai lakkauttaa maksunsa, hakeutuu tai asetetaan selvitystilaan, tai hakeutuu tai asetetaan konkurssiin.

*OHJE:* *Seuraavassa on lisäksi muita irtisanomistilanteisiin liittyviä ehtoja, joita osapuolet saattavat haluta noudattaa. Tarpeettomat ehdot tulee poistaa.*

Tämän lisäksi sovitaan edellä mainitusta riippumatta seuraavaa:

* Sponsoroinnin kohteeseen kohdistuvaa Suomen Antidopingtoimikunnan antidopingsääntöjen vastaista menettelyä tai sitä koskevaa perusteltua epäilyä pidetään aina olennaisena sopimusrikkomuksena, joka oikeuttaa Sponsorin purkamaan Sopimuksen välittömästi.
* Sponsoroinnin kohteella on oikeus irtisanoa Sopimus tilanteessa, jossa Sponsoroinnin kohdetta velvoittava urheilijasopimus tai hänen edustamansa lajiliiton tai kattojärjestön tai Suomen Olympiakomitean solmima muu markkinointia koskeva sopimus kieltää tämän Sopimuksen kaltaisen yhteistyösopimuksen, eikä asiassa saavuteta osapuolia tyydyttävää neuvotteluratkaisua. Sponsoroinnin kohde vakuuttaa, ettei hän Sopimuksen tekohetkellä ole tietoinen tällaisista muista sopimuksista, joilla olisi vaikutusta tähän Sopimukseen.
* **MUUT EHDOT**

**Muutokset**. Muutokset tähän Sopimukseen tulee tehdä kirjallisesti, jotta ne olisivat päteviä.

*OHJE: Seuraavassa on muita ehtoja, joista sopiminen saattaa olla tarpeen. Tarpeettomat ehdot tulee poistaa.*

**Salassapito**. Molemmat osapuolet sitoutuvat olemaan ilmaisematta kolmansille osapuolille ja käyttämättä muihin kuin Sopimuksen mukaisiin tarkoituksiin toiselta osapuolelta vastaanottamiaan tai toisesta osapuolesta tietoonsa saamiaan luottamuksellisia tietoja. Tämä ehto ei sovellu tietoihin, jotka (a) on julkisesti tiedossa ilman että tätä salassapitovelvollisuutta on rikottu; (b joka on saatu ei-luottamuksellisena muualta kuin luovuttajalta; tai (c) jonka vastaanottaja on itsenäisesti kehittänyt tai luonut.

**Vastuunrajoitus.** Kumpikaan sopijapuoli ei vastaa välillisistä tai epäsuorista vahingoista. Vastuunrajoitus ei koske salassapitovelvollisuuden loukkauksella tai tahallisesti tai törkeän huolimattomasti aiheutettua vahinkoja.

* **SOVELLETTAVA LAKI JA RIIDANRATKAISU**

Tähän sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Sopimuksesta aiheutuvat riidat ratkaistaan Sponsoroinnin kohteen kotipaikan käräjäoikeudessa.

* **PÄIVÄYS JA ALLEKIRJOITUKSET**

Tätä Sopimusta on tehty kaksi samansisältöistä kappaletta, yksi kummallekin osapuolelle.

[SPONSOROINNIN KOHDE] [SPONSORI]

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Nimi: Nimi:

Asema: Asema:

Paikka ja aika: Paikka ja aika: